**SHTOJCA 8**

 **FORMATI I RAPORTIMIT 1: VITI I PARË I STUDIMEVE**

**PËRMBLEDHJE E LITERATURËS**

Kandidatët duhet të përgatisin një përmbledhje të literaturës (review) ku janë mbështetur për të hartuar e zhvilluar projektin e tyre kërkimor. Literatura duhet të jetë kryesisht e 10 viteve të fundit dhe e publikuar kryesisht në gjuhë angleze. Duhet të argumentohet mirë vendi që zë projekti konkret në raport me kërkime të ngjashme në vende të tjera, kundrejt literaturës së cituar dhe pse kërkimi gjen vend, interes e rëndësi në realitetin shqiptar.

1. ***Struktura e Raportit.***

Raporti duhet të ketë këtë strukturë:

1. Hyrja (introduction);
2. Zhvillimi (development);
3. Konkuzioni (conclusion).
4. *Konteksti i projektit, përmbledhja/abstrakti* (rreth 800 – 1000 fjalë): në gjuhën angleze;
5. *Hyrja* (rreth 1000 – 1200 fjalë, 2.5 – 3 faqe): Vendi që zë projekti kërkimor në kontekstin e studimeve në nivel ndërkombëtar. Rëndësia e projektit kërkimor, si i përgjigjet kërkesave të vendit, të federatave, kërkimit universitar kombëtar, etj.;
6. *Zhvillimi* (rreth 7200 – 9000 fjalë, 18 – 21 faqe): kërkim i literature ndërkombëtare duhet të paraqesë fushën e përgjithshme të kërkimit, fushën e veçantë dhe atë të lidhur specifikisht me projektin e paraqitur, të përbashkëtat, kundershtitë etj;
7. *Konkluzioni* (rreth 800 – 1200 fjalë, 2 – 3 faqe): paraqitet si rrjedhojë llogjike e analizës së mësipërme, metodollogjia që nevojitet te aplikohet në kërkim, pyetjet dhe hipoteza/at e kërkimit;
8. *Literatura*: 20 – 30 zëra ky të paktën 70% e tyre t’i përkasin 10 viteve të fundit (paraqitet vetëm literature që ka lidhje me kërkimin dhe që është cituar në tekst).
9. ***Formati dhe shkrimi:***

Shkrimi duhet të jetë Times New Roman 12, me hapësira 1.5.

Teksti mund të përmbajë edhe tabela ose grafikë por të përkthyera në shqip dhe burimi nga janë marrë (këto nuk mund të zenë më shumë se 20% të materialit të plotë).

Literatura të paraqitet sipas formatit APA style.

1. ***Procedura dhe Afatet***
	1. Raporti përgatitet si në formë shkresore ashtu dhe elektronike në formatin PDF.
	2. Raporti i përcillet zyrtarisht Njësisë Bazë/Kryesore/Komisionit, brenda datës 6 mujorit të parë, në 2 (dy) kopje.
	3. Raporti duhet të jetë i firmosur nga kandidati dhe drejtuesi i tij shkencor
	4. Kandidatët prezantojnë përpara departamentit/komisionit raportin e parë brenda dy javësh pas përcjelljes zyrtare.
	5. Departamenti njofton kandidatët për formatin dhe kriteret e prezantimit të paktën 4 javë përpara datës së caktuar për prezantim.

**Kandidati Drejtuesi Shkencor**

**Emër mbiemër Emër mbiemër**

Firma Firma

**Data ....../....../ 202...**